open-index/open-wikipedia-markdown huggingface dataset:
No Presents for Christmas

***No Presents for Christmas*** er en 12" vinylsingle fra det danske heavy metal-bandet King Diamond.

Singlen er bandets første utgivelse, og ble utgitt 25. desember 1985 av Roadrunner Records. 

## Sporliste
#«No Presents For Christmas» 4:19 
#«Charon» 4:14 

*Spor 1 ble utgitt som bonusspor på 1997 utgivelsen av debutalbumet *[[Fatal Portrait]]* og på konsertalbumene *[[In Concert '87]]* og *[[Deadly Lullabyes Live]]*, samt EP-en *[[The Dark Sides]]*
*Spor 2 er fra *[[Fatal Portrait]]*
*Spor 1 & 2 ble utgitt på samlealbumene *[[A Dangerous Meeting]]*  og *[[The Best of King Diamond]]*

## Personell
*Mikkey Dee – trommer
*Michael Denner – gitar
*Timi Hansen – bassgitar
*King Diamond – vokal
Jernanger

***Jernanger*** er en norsk film fra 2009 regissert av Pål Jackman og med Bjørn Sundquist i hovedrollen som Eivind. Manuset er skrevet av Jackman selv i samarbeid med Eigil Jansen og Hans Erik Voktor, og er hans første film som regissør siden *[[Detektor]]* i 2000. Andre skuespillere er Pål Sverre Valheim Hagen, Rikke Westerlund Lie, Nils Utsi, Mary Sarre, Ingá Márjá Sarre og Ailo Gaup. I tillegg debuterer de to Stavangerartistene Hans Petter Hansen og Magne Høyland som skuespillere i sentrale roller.

Filmen åpnet Tromsø Internasjonale Filmfestival 14. januar 2009 hvor den også vant publikumsprisen. Pål Sverre Valheim Hagen Vant Kanonprisen 2009 i klassen beste birolle og filmen var i tillegg nominert i klassene beste mannlige hovedrolle (Bjørn Sundquist), beste filmmusikk () og beste produksjonsdesign (). Under Amandaprisen 2009 var filmen nominert i klassene beste norske kinofilm og beste mannlige hovedrolle (Sundquist).  Jernanger hadde ordinær premiere fredag 16. januar.

## Handling
Eivind bor om bord i en båt på Sørlandet, men båten ligger lavt og skjevt i vannet. For 30 år siden forlot Eivind husmannsplassen han tidligere hadde bodd ved og tenåringskjæresten sin, og han har ikke vært tilbake siden.

Men etter hvert dukker unge Kris opp. Han ønsker å reise verden rundt, men han har bare kommet så langt som til Jernanger. De to mennene finner snart hverandre, og sammen legger de en flott plan.

## Skuespillere
* Ailo Gaup som den unge Eivind
* Pål Sverre Hagen som Kris
* Hans Petter Hansen som Pedersen
* Magne Høyland som Rolvsen
* Marko Iversen Kanic som en doktor
* Rikke Westerlund Lie som Erika
* Inga Marja Sarre som en ung Beatrice
* Mary Sarre som Beatrice
* Bjørn Sundquist som Eivind
* Nils Utsi som Ivar

## Referanser


## Eksterne lenker
*
Griselda Pollock

**Griselda Pollock** (født 11. mars 1949) er en britisk kunsthistoriker og kulturanalytiker, og feministisk forsker på internasjonal kunst i et kjønnsperspektiv. Hun er kjent for hennes teoretiske og metodologiske nyvinning, kombinert med en dypt engasjert lesning av historisk og samtidskunst, film og kulturell teori. Siden 1977 har Pollack vært en av de mest innflytelsesrike forskerne av moderne kunst og avantgarde, postmoderne kunst og samtidskunst. Hun har også hatt en betydelig innflytelse på feministisk teori, feministisk kunsthistorie og kjønnsstudier.

## Liv og verk
Griselda Pollock er født i Sør-Afrika, men vokste opp i Canada, og flyttet til Storbritannia i tenårene. Hun studerte moderne historie ved Universitetet i Oxford i årene 1967&ndash;1970 og europeisk kunsthistorie ved Courtauld Institute of Art (Universitetet i London) mellom 1970 og 1972. Hun tok sin doktorgrad i 1980 på studiet av Vincent van Gogh og hollandsk kunst. Etter å ha forelest ved universitetene i Reading og Manchester dro Pollock til Leeds i 1977 for å forelese i kunsthistorie og film og fikk en posisjon ved sosiale og kritisk kunsthistorie i 1990. I 2001 ble hun direktør ved Senteret for kulturell analyse, teori og historie ved Universitetet i Leeds hvor hun er professor i sosial og kritisk kunsthistorie.

## Kunsthistorie
Pollock har pågående utfordret dominerende museumsmodeller for kunst og historie som har ekskludert kvinnelige kunstbidrag, og artikulert de komplekse forholdene mellom feminitet, modernitet, psykoanalyse og representasjon. Pollack er engasjert i fransk feminisme og psykoanalyse. Hennes mest kjente verker er om kunstnerne Jean-François Millet, Vincent van Gogh, Mary Cassatt, Bracha L. Ettinger, Eva Hesse og Charlotte Salomon.

## Bibliografi (utvalgte)
* 1977: *Millet*, London: Oresko Books
* 1978: *Vincent van Gogh: Artist of his Time*, Phaidon Press, Oxford. Sammen med Fred Orton
* 1980: *Mary Cassatt*, London Jupiter Books
* 1981: *Old Mistresses; Women, Art and Ideology*, London Routledge & Kegan. Sammen med Rozsika Parker
* 1985: *The Journals of Marie Bashkirtseff*, London Virago. Sammen med Rozsika Parker
* 1987: *Framing Feminism: Art & the Women’ s Movement 1970-85*. Sammen med Rozsika Parker
* 1993: *Avant-Garde Gambits: Gender and the Colour of Art History*, London Thames and Hudson.
* 1998: *Mary Cassatt Painter of Modern Women*, London Thames & Hudson: World of Art.
* 1999: *Differencing the Canon: Feminism and the Histories of Art*, London, Routledge.
* 2003: *Vision and Difference: Feminism, Femininity and the Histories of Art*, Routledge Classics.
* 2007: *Encounters in the Virtual Feminist Museum Time, Space and the Archive*, London: Routledge. ISBN 978-0-415-41374-9

## Referanser


## Eksterne lenker
* Personlig nettside ved Universitetet i Leeds' nettsted 
* DN: Feministisk pionjär i konsten
* Intervju i Documenta Magazine
* On ''Psychoanalysis and the Image''
Saltangará

**Saltangará** (foreldet dansk skrivemåte *Saltangerå*) er en bygd på Færøyene. Den inngår i en 10 km lang, sammenhengende bebyggelse på østsiden av Skálafjørður på Eysturoy. Kommunehuset i Runavíkar kommuna ligger i Saltangará, som ellers er et lokalt handelssentrum.

Bygda ligger på det som opprinnelig var utmarken til nabobygda Glyvrar. I 1846 ble den bosatt som en utflytterbygd fra Glyvrar. Det var først i andre halvdel av 1900-tallet at bygda vokste seg større enn noen spredte hus. Både Glyvrar og Runavík ble da bygget ut til viktige fiskerihavner.

Denne utmarken med lynghei har vært kalt Heiðarnar. Dette navnet lever videre på folkemunne. Bygda fikk allerede på 1800-tallet navnet Saltangará. Det kan være avledet av et gammelt fjordnavn fra norrønt *angr*, som i Stavanger og Hardanger, eller være en forvanskning av *Salthandara*, det vil si bortenfor Saltnes.

## Referanser
Fylkesvei 6094

**Fylkesveg 6094** går mellom Storsandøya og Hendstraumen i Averøy kommune.

Frem til 2019 hadde veien betegnelsen Fylkesvei 261 (Møre og Romsdal).

## Kommuner og knutepunkter

## Referanser




## Eksterne lenker
* Vegvesenets vegkart 
*
Jules Labéeu

**Jules Labéeu** var en belgisk turner.

Han deltok i VM 1911 i Torino, der han fikk bronse i skranke. Hele seks utøver delte bronsemedaljen med 23,5 poeng, et halvt poeng bak vinneren, Giorgio Zampori fra Italia.

Han deltok også i lagkonkurransen i turn under Sommer-OL 1920, der Belgia vant sølv på hjemmebane, bak Italia.

## Referanser


## Eksterne lenker
*
Per Fredrik Glommé

**Per Fredrik Glommé** (født 18. april 1930 i Glommersträsk i Norrbotten, død 8. september 2000 i Nordanås) var en svensk billedkunstner. 

Han studerte ved Otto Skölds malerskole i Stockholm 1948-1950, Valand Konsthögskola i Göteborg 1950-1955 og Det Kongelige Danske Kunstkademik i København 1955-1958. I 1962 vendte han tilbake til sitt fødested og innredet et atelié i Nordanås i Arvidsjaur kommune. Døde uten arvinger. Kjøpt inn av en rekke institusjoner. Donerte en rekke bilder til Arvidsjaur kommune. Noen av hans malerier kan beskues i *Glommérummet* hos Arvidsjaur kommune. Per Fredrik Glommé var en nær venn av den norske billedkunstneren Ragnar Skorpen.

## Referanser
Costa Ricas kvinnelandslag i fotball

**Costa Ricas kvinnelandslag i fotball** representerer Costa Rica i internasjonale kamper. 

Costa Rica deltok i det første Nordamerikanske mesterskap i 1991, der laget fikk en tredjeplass i den innledende gruppe, bak Canada og Haiti. Costa Rica greide ikke å kvalifisere seg til de neste to mesterskapene i 1993 og 1994. Resultatene ble annerledes i 1998, da Costa Rica slo Haiti og Trinidad og Tobago i den innledende runden, og kom til kvartfinalen. Der tapte laget for Canada, og spilte bronsefinale mot Guatemala, en kamp Costa Rica vant 4-0. 

Nordamerikamesterskapet i 1998 var arrangert uten USA. I neste mesterskap, som hadde skiftet navn til Women's Gold Cup, kom Costa Rica i gruppe med både USA og Brasil. Costa Rica greide ikke å ta poeng mot noen av dem, og klarte bare uavgjort mot Trinidad og Tobago. Brasils inntreden var et unntak, og i neste mesterskap kom Costa Rica til semifinalen, der laget tapte 0-7 mot USA. Costa Rica tapte også bronsefinalen, denne gangen mot Mexico. I neste mesterskap, i 2006, greide ikke Costa Rica å kvalifisere seg, da laget tapte både for Guatemala og Panama.
Martin Hansson (alpinist)

**Martin Hansson** (født 12. mars 1975 i Hedemora) er en svensk alpinist.

Slalåmspesialisten Hansson debuterte i verdenscupen i 1995, og tok sine første verdenscuppoeng i januar 1996, da han ble nummer 20 i slalåmrennet i Sestriere. I sesongen 1996/97 oppnådde han flere plasseringer blant de 10 beste, og tok sin hittil eneste pallplassering i slalåmrennet i Chamonix 12. januar 1997, da han ble nummer 3.

Hansson deltok under OL 1998 i Nagano og 2006 i Torino der han ble nummer 10 i slalåm. Han startet i fem verdensmesterskap og oppnådde to tolvteplasser i slalåm (2003 og 2007.

## Referanser


## Eksterne lenker
*
Skorpios

**Skorpios** (gresk: Σκορπιός) er en gresk, privateid øy utenfor vestkysten av Hellas i det joniske hav som ligger i øygruppen De joniske øyer. Den ligger rett øst for øya Lefkada. I henhold til folketelling av 2001 besto befolkningen av to personer. Administrativt er den en del av kommunen Meganisi i den regionale enheten Lefkada. Den er 1,72 km lang og 1, 24 km bred, hvilket tilsvarer et areal på 0,8 km².

## Geografi
Øya godt dekket av skog fra sør til nord og består av et mangfold på over 200 ulike tresorter som ble importert til den en gang så golde øya av den avdøde greske skipsrederen Aristotelis Onassis. Det er en del sandstrender, mest kjent er Øststranden, som ble opprettet av Onassis ved at han fikk fraktet inn sand fra øya Salamis for dette formålet. Det er også en liten sandstrand hvor huset Mykonos står, tidligere kjent som "Grisehuset". Det var der hvor Jackie Onassis ble beryktet kjent for å ha blitt fotografert naken av en gresk paparazzo.

## Historie

Øya er hovedsakelig kjent for å være eiet av avdøde millionæren Aristotelis Onassis. Det var på denne øya Onassis giftet seg med den tidligere førstedamen av USA, Jacqueline Kennedy den 20. oktober 1968. Da han døde gikk øya til datteren Christina, og senere til hennes datter Athina Roussel. Onassis selv, sønnen Alexander og datteren Christina er alle gravlagt på øya.

Athina besøkte øya to ganger etter at hennes mor var død, en gang da hun var åtte år, og deretter den 18. og 19. november 1998 sammen med faren Thierry Roussel og deres mediarådgiver og talsmann Alexis Mantheakis for å holde en minnegudstjeneste på tiårsdagen for Athinas mor Christinas død. De tre ble fulgt av hennes livvakter. En flotilje av båter fraktet internasjonal og lokale TV-mannskaper og journalister som ankret opp utenfor øya for å dekke hendelsen med teleskoplinser. Kun en fotograf fikk tillatelse til å gå i land for å dekke den private tilstelningen.

Athina Onassis Roussel solgte øya i april 2013 til Ekaterina Rybolovleva, datteren av den russiske millionæren Dmitri Rybolowlew (engelsk stavelse: Dmitry Rybolovlev). Naboøya Sparti var også inkludert i salget. Den greske regjering har imidlertid ennå ikke bekreftet lovligheten av salget til den russiske oligarken. En undersøkelse er pågang da politikeren Giannis Mihelakis fremmet spørsmål om salget i det greske parlament.

Onassis selv uttalte i sitt testamente at øya skulle forbli familiens eie så lenge som de kunne ha råd til dekke dens utgifter. I henhold til hans testamente, om hans etterkommere ikke lenger kunne ha råd, skal øya bli donert til enten den greske stat eller flyselskapet Olympic Airways. Salget gikk imidlertid igjennom i begynnelsen av 2013 til tross de juridiske hindringene.

## Referanser


## Eksterne lenker
* 
* Skorpios på nettstedet GTP
Rafinesquia

* *[[Rafinesquia californica|R. californica]]*
* *[[Rafinesquia neomexicana|R. neomexicana]]*

***Rafinesquia*** er en gruppe planter i kurvplantefamilien.
De vokser i Amerikas forente stater og Mexico.

Gruppen er oppkalt etter naturforskeren Constantine Samuel Rafinesque.

## Eksterne lenker
*
Estlands kvinnelandslag i fotball

**Estlands kvinnelandslag i fotball** representerer Estland i internasjonal fotball. Estland er et av de svakeste kvinnelandslagene i UEFA.

Estland debuterte i mesterskapssammenheng med kvalifiseringen til EM i 1997. Ettersom Estland ble plassert i klasse B, måtte de først rykke opp før de kunne spille om kvalifisering til et sluttspill. Estland tapte imidlertid klart i sin gruppe i klasse B. I neste kvalifisering vant Estland sin første kvalifiseringsseier hjemme mot Litauen, men det ble ikke flere poeng. I de neste kvalifiseringene har Estland kommet sist eller nest sist. Også i kvalifiseringen til EM i 2009 endte Estland på sisteplass i sin gruppe. 

I Estlands kvalifisering for VM i Tyskland var de imidlertid langt bedre, om enn ustabile. Estland slo Serbia hjemme, men tapte klart borte. I tillegg tapte Estland stort mot Island og Frankrike. Likevel holdt det til en tredjeplass bak Island og Frankrike, men foran Kroatia og Serbia. 

## Se også
* Estlands herrelandslag i fotball
Kong Ring

**Kong Ring** kan vise til:

* Kong Ring – en sagnkonge som er kjent fra *[[Sagaen om Fridtjov den frøkne]]*
* Sigurd Ring – svensk og dansk konge, ca. 759
* Ring Dagsson – konge på Ringerike omkring år 860
* DS «Kong Ring» – første dampbåt som ble bygget i Norge
* Ring Dagsson (Ringsaker) – sagakonge på Ringsaker på begynnelsen av 1000-tallet
Fylkesvei 6130

**Fylkesveg 6130** går mellom Husan og Aksneset i Tingvoll kommune.

Frem til 2019 hadde veien betegnelsen fylkesvei 304 (Møre og Romsdal).

## Kommuner og knutepunkter

## Referanser




## Eksterne lenker
* Vegvesenets vegkart 
*
Yes Man

***Yes Man***  er en amerikansk filmkomedie fra 2008. Den ble regissert av Peyton Reed, og Jim Carrey spilte hovedrollen som Carl Allen. Filmen er basert på en sann historie som det også er skrevet bok om, med samme navn som filmen. Filmen hadde premiere på norske kinoer andre juledag 2008.

## Handling
Filmen handler om Carl Allen (Jim Carrey) som ikke har vært noe annet enn sutrete og negativ etter at han ble dumpet for tre år siden. Carl vrir seg unna avtaler og gidder ingen ting, helt til han en dag kommer over et selvhjelpsprogram som fører til at han må si ja til absolutt alt.

Ja-livet starter dårlig når han gir en uteligger skyss, men tar seg betraktelig opp fordi han på grunn av uteliggeren møter frilynte Allison, en spontan person i total kontrast til gamle Carl. Oppildnet av å ha møtt en mulig kjæreste, begynner også bankmannen Carl å slå seg løs. 

## Roller
* Jim Carrey som Carl Allen
* Zooey Deschanel som Allison
* Bradley Cooper som Peter
* John Michael Higgins som Nick
* Rhys Darby som Norman
* Danny Masterson som Rooney
* Terence Stamp som Terrence Bundley
* Molly Sims som Stephanie
* Sean O'Bryan som Ted
* Sasha Alexander som Lucy
* John Cothran Jr. som Tweed

## Eksterne lenker
* 
*
Deezer

**Deezer** er en fransk musikkstrømmetjeneste grunnlagt i 2007. Deezer er tilgjengelig via nett og på forskjellige digitale plattformer som Android, iOS, Windows og macOS. 

Det er ingen grense for hvor mange ganger man kan høre på en sang. Ved medlemskap kan man lage egne spillelister med musikk som allerede finnes i databasen, eller laste opp og lage spillelister med musikk fra egen datamaskin.

Det finnes ulike abonnementer som strekker seg fra gratismedlemskap til abonnement som tilbyr høy kvalitet.

## Referanser


## Eksterne lenker
*
Provati

**Provati** (gresk: Προβάτι) er en øy i Hellas og øygruppen Ekhinadene, som hører til De joniske øyer. Øya, som er ubebodd, har et areal på 1,21 km² og det høyeste punktet er 75 meter over havet. 

## Eksterne lenker
* Provati på reisesidene til GTP
Halloween (single)

***Halloween*** er en 12" vinylsingle fra heavy metal-bandet King Diamond.

Singlen er en tre spors picture disc, og ble utgitt i 1986 av Roadrunner Records. Hovedsporet er tatt fra debutalbumet Fatal Portrait (1986)

## Sporliste
#«Halloween» 4:12
#«The Candle» 6:38
#«The Lake» 4:11

*Spor 1 & 2 er fra debutalbumet *[[Fatal Portrait]]* og ble senere utgitt på samlealbumene *[[A Dangerous Meeting]]* og *[[The Best of King Diamond]]*
*Spor 1 ble utgitt på konsertalbumet *[[Deadly Lullabyes Live]]*
*Spor 2 ble utgitt på konsertalbumet *[[In Concert '87]]*
*Spor 3 ble utgitt på nyutgivelsen av *[[Fatal Portrait]]* i 1997
*Spor 1 & 3 ble utgitt på EP-en *[[The Dark Sides]]*


## Personell
*King Diamond – Vokal
*Andy LaRocque – Gitar
*Michael Denner – Gitar
*Timi Hansen – Bassgitar
*Mikkey Dee – Trommer
Pobednik

**Pobednik**, serbisk *kyrillisk*: Победник, norsk Seierherren, er et monument på Kalemegdan festning i Beograd, hovedstaden i Serbia. Det 14 meter høye monumentet er et vartegn for Beograd. På en pidestall fremstår en mannskikkelse med et sverd i høyre hånd og en due i den venstre hånden. 

Pobednik skulle vært oppført allerede i 1912 som del av et større verk til minne om frigjøringen av Serbia og Kosovo fra tyrkernes herredømme, dette som resultat av den første Balkankrigen samme år. Temaet for dette planlagte monumentet var en fontene med fem nivåer, tilsvarende det antallet århundrer som serberne hadde vært under tyrkisk herredømme. Seierherren skulle plasseres øverst. Den planlagte plasseringen var på torget Terazije, en del av Kralja Milana gaten, hvor man også finner det karakteristiske Hotel Moskva. Prosjektet ble imidlertid ikke gjennomført. Denne beslutningen var angivelig påvirket av kritikken som hadde vært reist mot statuens nakenhet. I 1928 ble Pobednik reist på vestsiden av festningen Kalemegdan, for øvrig i forbindelse med tiårsjubileet for de alliertes, herunder de serbiske troppenes gjennombrudd på Salonikifronten. Seierherren er vendt mot vest og dermed Krigsøya og bydelen Zemun på motsatt side av Sava, like ved denne elvens utløp i Donau.

Statuen er utført av Ivan Meštrović og den regnes som et av hans mest betydelige verk.

## Eksterne lenker

* Beskrivelse av monumentet på Beograds offisielle hjemmeside
Nordre Sålefjell

**Nordre Sålefjell** er den nest høyeste toppen på øya Karmøy. Fjellet består egentlig av to topper adskilt av et 20 meter dypt søkk. Den vestligste toppen er høyest med 119,1 meter over havet, mens den østlige toppen er  Toppen ligger 1,5 kilometer nordvest for øyas høyeste punkt, Søre Sålefjell.

Det er ingen merkede stier opp til toppen, men den er enklest tilgjengelig fra stien i øst som går rundt Melstokkevannet. Toppen er også synlig fra riksvei 47 ved Brekke, tre kilometer lenger nord.

## Referanser
Geneviève Simard

**Geneviève Simard** (født 5. november 1980 i Montréal, Québec) er en kanadisk alpinist.

Hun vakte oppsikt i desember 2001, da hun som sist startende (startnummer 63) i super-G-rennet i Lake Louise kom på 11.-plass. Noen uker senere oppnådde hun nok et sterkt resultat, denne gang i storslalåm i Berchtesgaden, fra startnummer 46 en overraskende tredjeplass. Under OL 2002 i Salt Lake City kom hun på 7.-plass i kombinasjonsøvelsen.

Sesongen 2002/03 gikk ikke like bra som den foregående, det beste resultatet var en sjetteplass i super-G-rennet i Lake Louise og en niendeplass i storslalåm i Maribor. Hun ble nesten den tredje kvinnelige kanadiske alpinisten, ved siden av Mélanie Turgeon og Allison Forsyth, som tok medalje under VM i St. Moritz. Hun måtte imidlertid ta til takke med fjerdeplassen i super-G-rennet.

Hun overrasket igjen i januar 2004 i Cortina d'Ampezzo, der hun oppnådde sin eneste verdenscupseier. Bare 24 timer var hun på vei til å kopiere denne bedriften, men falt mens hun ledet. Vinteren 2004/05 etablerte hun seg for alvor i verdenseliten i storslalåm takke være fire topp-10-plasseringer. Under VM 2005 i Santa Caterina kom hun på åttendeplass i storslalåm. I sesongene 2005 og 2006 kom hun på femteplass i disiplincupen i storslalåm. Hun stod over sesongen 2007/08 på grunn av skader.

## Pallplasseringer i verdenscupen

## Referanser


## Eksterne lenker
* 
* Geneviève Simards hjemmeside
Runavíkar kommuna

**Runavíkar kommuna** er en kommune på Færøyene. Den 1. januar 2017 hadde Runavíkar kommuna 3&nbsp;920 innbyggere, noe som gjorde den til Færøyenes tredje største kommune, etter Tórshavn og Klaksvík.

Kommunen omfatter bygdene Runavík, Saltangará, Glyvrar, Lambareiði, Søldarfjørður, Skipanes, Skálabotnur og Skáli langs Skálafjørður på Eysturoy, i tillegg til bygdene Æðuvík, Rituvík, Lamba, Oyndarfjørður, Funningur, Funningsfjørður og Elduvík på øst- og nordkysten av øya. Alle bygdene har veiforbindelse og Skálafjørður som sitt trafikale knutepunkt. Runavík er en viktig havn. Kommunens administrasjon holder hus på Saltangará.


Fil:Søldarfjørður, Faroe Islands.JPG|Søldarfjørður og sørover. 
Fil:RunavíkMainSt.jpg|Hovedveien i Runavík.


## Administrativ historikk
Ved innføringen av det kommunale selvstyret på Færøyene i 1872 ble hele øya en del av Eysturoyar prestagjalds kommuna. Fra slutten av 1800-tallet og til midten av 1900-tallet ble stadig flere sogn utskilt som egne kommuner. I 1967 ble Nes kommuna delt, så den nordlige delen ble opprettet som Runavíkar kommuna. I 2005 ble kommunene Skála, Elduvík og Oyndarfjørður med til sammen 985 innbyggere innlemmet i Runavíkar kommuna. Funningur innledet et interkommunalt samarbeid med Runavík, og gikk endelig inn i kommunen med sine 72 innbyggere i 2009.

## Politikk

Velgerne i kommunen er overveiende høyreorienterte, i favør av Sambandsflokkurin, Fólkaflokkurin og Sjálvstýri ved både kommunestyre- og lagtingsvalg. Eysturoy regnes som en bastion for Sambandsflokkurin.

Kommunestyret i Runavík har benyttet lovhjemmelen til å titulere seg selv «bystyre», ettersom kommunen har over 1&nbsp;500 innbyggere.

## Vennskapssamarbeid
Runavíkar kommuna har vennskapssamarbeid med følgende:

* Egilsstaðir på Island.
* Hjørring i Danmark.
* Ísafjörður på Island.
* Uummannaq på Grønland.

## Referanser


## Eksterne lenker
*
Michael Milton

**Michael Milton** (født 21. mars 1973 i Canberra) er en australsk alpinist. Med ti medaljer, derav seks gullmedaljer, er han en av de mestvinnende utøverne i de paralympiske vinterleker.

## Referanser


## Eksterne lenker
* 
*
Welcome Home

***Welcome Home*** er en ett spors single fra heavy metal-bandet King Diamond.

Singlen ble utgitt i 1988 av Roadrunner Records. Sporet er tatt fra konseptalbumet *[["Them"]]* fra samme år. Sporet ble også utgitt som musikkvideo.

## Sporliste
*«Welcome Home» 4:36

## Personell
*King Diamond – Vokal
*Andy LaRocque – Gitars
*Michael Denner – Gitars
*Timi Hansen – Bassgitar
*Mikkey Dee – Trommer
Syreglåna

**Syreglåna** er en ås ved Syre sørvest på Karmøy, høyde 76 moh. På toppen er plassert en radiosender for lokalradio. På sørvestsida ligger Syreneset fort. Toppen nås enklest fra sørøst ved å ta av fra traktorveien til Syreneset. Utsikt mot Skudeneshavn og vestkysten av Karmøy.
Norsk idrettsleksikon

***Norsk idrettsleksikon*** er et leksikon om norsk toppidrett. Boken, som er på fire bind og 1152 sider, har omkring 760 bilder. Den inneholder en komplett kartlegging av all norsk toppidrett fra den første kongepokalen ble delt ut i 1879. Forfatter er Tom A. Schanke. Boken ble utgitt på eget forlag i 2012.

## Innholdsoversikt for 2012-utgaven
* Bind 1: Ski og skøyter
* Bind 2: OL, Paralympics, fotball og friidrett
* Bind 3: Golf, håndball, ishockey, orientering, seiling, skiskyting, skyting, svømming, sykkel, tennis og trav
* Bind 4: Andre idretter, idrettspriser, kongepokalvinnere, verdensmestere, NIF og diverse

## Tidligere utgaver
*2006: 108 sider (med Sverre Strand, Giga forlag) ISBN 82-8156-021-5
*2007: 505 sider (med Per Jorsett og Sverre Strand, Aller forlag) ISBN 978-82-8156-0444

## Eksterne lenker
* Offisiell hjemmeside for 2012-utgaven på SportIDag.no
* Reklamepresentasjon av ''Norsk idrettsleksikon'' 2012
Eye of the Witch

***Eye of the Witch*** er en single fra heavy metal-bandet King Diamond.

Singlen ble utgitt i 1990 av Roadrunner Records. Begge sporene er fra konseptalbumet *[[The Eye (King Diamond album)|The Eye]]* fra samme år. 

## Sporliste
# «Eye of the Witch» – 3:46
# «Behind These Walls» – 3:44

## Personell
*King Diamond – Vokal
*Andy LaRocque – Gitar
*Pete Blakk – Gitar
*Hal Patino – Bassgitar
*Snowy Shaw – Trommer
*Roberto Falcao – Keyboard
Kilinochchi

**Kilinochchi** (tamil: கிளிநொச்சி «papegøyeby») er en liten by nord på Sri Lanka, og «hovedstaden» i de tamilstyrte områdene av landet. Nordområdet styret av tamiltigrene, som er i konflikt med den srilankiske regjeringen i landet fram til 2. januar 2009, da hadde regjeringsstyrkene inntatt byen etter flere uker med blodige kamp.

Kilinochchi ligger ca. ti mil sydøst for den større tamilske byen Jaffna langs A-9 vegen mellom Jaffna i nord og Vavuniya i sør som en av de viktigste beliggenheter for oppdyrkning av mark i Vanni-regionen som utgjorde hele den nordlige delen av landet fram til Elefantspasset mot Jaffna-halvøya. Vanni ligger i *den tørre regionen* som omfatter tre fjerdedeler av landet mot nord og øst med mesteparten av det årlige regnet om vinteren med nordøstmonsunen. De viktige kunstige innsjøene som var anlagt i uminnelige tider, Iranamadu Tank, Kanakampikaikulam og Kilinochchikulam, er de viktigste vanningskilder for landbruk i Vanni-regionen for resten av året etter monsunen. 

Det er få severdigheter i byen, men rundt 5 km vest for den ligger Mahavire krigsminnesmerket med over to tusen symbolske krigsgraver for de drepte tamiltigrene under den etniske konflikten i Sri Lanka.

## Eksterne lenker
*
Heinz Schilchegger

**Heinz Schilchegger** (født 16. oktober 1973 i Radstadt) er en østerriksk tidligere alpinist.

Schilcheggers første store triumf var verdenscupseieren i slalåm i 2000 i Park City. Schilchegger la opp ved starten av sesongen 2004/05.

## Meritter
* Seier i verdenscuprennet i slalåm i Park City 2000
* Ytterligere 10 pallplasseringer i verdenscupen
* Deltakelse i VM 2001 i St. Anton am Arlberg i storslalåm og slalåm

### Resultater i verdenscupen i alpint

#### Pallplasseringer

#### Sammenlagtplasseringer

## Referanser


## Eksterne lenker
*
Pistros

**Pistros** (gresk: Πίστρος) er en liten øy i øygruppen Ekhinadene som  hører til De joniske øyer i Hellas. Den ligger like øst for Ithaka. 

## Eksterne lenker
**Kart og flyfoto**:
* Pistros på reisesidene til GTP (på engelsk og gresk)
** Detaljert kartinformasjon fra: Mapquest, Windows Live Local eller Google eller Yahoo! Kart
** Satellittbilder: Google eller Microsofts virtuelle jordklode
Eysturkommuna

**Eysturkommuna** er en kommune på Færøyene som ligger på østkysten av Eysturoy. Kommunen ble opprettet den 1. januar 2009, da kommunene Leirvík og Gøta slo seg sammen. Administrasjonssentrum i kommunen er Norðragøta. Øvrige bygder er Syðrugøta, Gøtugjógv, Gøtueiði og Leirvík. Den 1. januar 2017 hadde Eysturkommuna 2&nbsp;060 innbyggere, noe som gjorde den til Færøyenes fjerde største kommune.

## Politikk

Kommunestyrevalget den 8. november 2016 valgte kommunestyre for perioden 2017–2020:

Kommunestyrevalget den 13. november 2012 valgte kommunestyre for perioden 2013–2016:

## Referanser


## Eksterne lenker
*
Laila Mikkelsen

**Laila Solveig Mikkelsen** (født 20. august 1940, død 13. januar 2023) var en norsk filmregissør og filmprodusent. Som flere andre ble hun interessert i film gjennom Oslo Filmklubb og ble etter hvert dratt inn i filmmiljøet. Sammen med Anja Breien og Vibeke Løkkeberg ble Mikkelsen de sentrale kvinnelige regissører på 1970- og 1980-tallet.

## Filmografi
### Som regissør
* *[[Oss (film)|Oss]]* (1976) Etter et manus av Knut Faldbakken
* *[[Liten Ida]]* (1981) Etter en roman av Marit Paulsen
* *[[Søsken på Guds jord]]* (1983) Etter en roman av Arvid Hanssen
* *[[Snart 17]]* (1984) Etter et manus av Karin Sveen

### Som produsent
* *[[Nedtur]]* (1980)
* *[[Ja, vi elsker (film)|Ja vi elsker]]* (1983)
* *[[Begynnelsen på en historie]]* (1988)
* *[[Å se en båt med seil]]* (2000)

## Referanser


## Eksterne lenker
*
Victoria’s Secret

**Victoria's Secret** er et amerikansk selskap som produserer og markedsfører undertøy, bikinier, nattkjoler, samt skjønnhetsprodukter for kvinner. Selskapet ble etablert i 1977 i San Francisco, California av Roy Raymond. Victoria's Secret eies av Limited Brands.

Victoria's Secret produserer både tradisjonelt og mer erotisk undertøy. Butikkene er vanlige i amerikanske kjøpesentre, men er også tilgjengelig som postordrefirma og gjennom internettbutikk.

Blant selskapets mest kjente produkter er behåen *Miracle Bra* som løfter, støtter og gir en dyp utringing.

## Victoria's Secret Angels
Victoria's Secret har knyttet til seg en rekke kjente fotomodeller som har til felles at de har særpregede former. Disse kalles *Victoria's Secret Angels*. Modellene blir en Victoria's Secrets ansikt utad, og er forventet å være talskvinner for merket i tillegg til å fronte selskapet på catwalken. Noen av de mest kjente «englene» er Alessandra Ambrosio, Tyra Banks, Ana Beatriz Barros, Jill Goodacre, Gisele Bündchen, Naomi Campbell, Laetitia Casta, Eva Herzigova, Adriana Lima, Karolina Kurkova, Petra Nemcova, Frederique van der Wal, Heidi Klum, Miranda Kerr og Tricia Helfer.

## Nåværende engler
* Adriana Lima (2000–2018)
* Alessandra Ambrosio (2004–2017)
* Behati Prinsloo (2009–)
* Lily Aldridge (2009–)
* Candice Swanepoel (2010–)
* Stephanie Seymour (1997–2000)
* Helena Christensen (1997–1998)
* Karen Mulder (1997–2000)
* Daniela Peštová (1998–2002)
* Tyra Banks (1997–2005)
* Inés Rivero (1998)
* Laetitia Casta (1998–2002)
* Heidi Klum (1999–2010)
* Gisele Bündchen (2000–2007)
* Selita Ebanks (2005–2008)
* Karolína Kurková (2005–2008)
* Izabel Goulart (2005–2008)
* Marisa Miller (2007–2010)
* Rosie Huntington–Whiteley (2010)
* Chanel Iman (2010–2012)
* Miranda Kerr (2007–2013)
* Erin Heatherton (2010–2013)
* Lindsay Ellingson (2011–2014)
* Doutzen Kroes (2008–2014)
* Karlie Kloss (2013–2015)
* Frida Aasen (2017–2018)

## Referanser


## Eksterne lenker
*
Abigail 2

***Abigail 2*** er en tre spors single fra heavy metal-bandet King Diamond.

Singlen ble utgitt i 2002 av Metal Blade Records. Sporene er tatt fra konseptalbumet *[[Abigail II: The Revenge]]* fra samme år. 

## Sporliste
# «The Storm» 04:22	
# «The Wheelchair» 05:19	
# «Spirits» 04:57
Ṃ

**Ṃ** og **ṃ** (*[[M]]* med prikk under) er en bokstav som brukes i IAST-systemet for å transkribere sanskrit. Den tilsvarer tegnet anusvara (-ं), som markerer nasalisering av den forestående vokalen.

I Unicode kodes ṃ som U+1E42 (&#X1E42;) og U+1E43 (&#X1E43;).
Kelly Preston

**Kelly Preston** (født **Kelly Kamalelehua Smith**; 1962–2020) var en amerikansk skuespiller og modell.

## Personlig liv
Preston giftet seg med John Travolta i 1991. De har datteren Ella Bleu (født 2000); deres sønn Jett (født 1992) døde 2. januar 2009 i en alder av 16 år, av et anfall på en familieferie. Han hadde Kawasakis sykdom, som kan resultere i varierte smertefulle bivirkninger som anfall og i noen tilfeller hjerteproblemer.

## Filmografi (utvalg)
* 2010 – *[[The Last Song]]*
* 2007 – *[[Death Sentence]]*
* 1998 – *[[Holy Man]]*
* 1998 – *[[Jack Frost (film)|Jack Frost]]*
* 1996 – *[[Jerry Maguire]]*
* 1988 – *[[Twins]]*

## Referanser


## Eksterne lenker
* 
*
Fylkesvei 6162

**Fylkesveg 6162** går mellom Settem og Stakkneset på Bølandet i bygda Bøfjorden i Surnadal kommune.

Frem til 2019 hadde veien betegnelsen Fylkesvei 331 (Møre og Romsdal).

## Kommuner og knutepunkter

## Referanser




## Eksterne lenker
* Vegvesenets vegkart 
*
Korpreiret

**Korpreiret** er et kilometerlangt gjel eller canyon i elven Øksna i Løten kommune, rundt én kilometer nord for Ebru i retning Nordhue fra riksvei 3. Gjelet ble utformet her mot slutten av siste istid for mellom 11 000 og 9 000 år siden. Ved avsmeltningen ble det derfor dannet større vannmasser som gravde seg avløp gjennom Korpreiret på vei østover mot Glommavassdraget. 

Det eksisterer i dag to større fosser i Korpreiret, hvor den øverste og minste ikke ligger langt nedenfor bruen, mens den nederste og høyeste av de to ligger rundt én kilometer lenger ned på grensen til Elverum kommune. Navnet stammer fra *korp*, som er et vanlig brukt navn i Skandinavia på fuglearten ravn. Det at ravnen er vanlig i området og at den ofte hekker i bergvegger gjør navnevalget overveiende sannsynlig.

## Eksterne lenker
* Hamar og Hedemarken Turistforening.no – Ut på tur > Rondanestien > Bakgrunnsstoff > Korpreiret – Informasjon om Korpreiret.
Petalas

**Petalas** (gresk: Πεταλάς) er en ubebodd øy i Hellas og øygruppen Ekhinadene, som hører til De joniske øyer. Dette er den største øyen i Ekhinadene med et areal på 5,4 km². Petalas er en privateid øy som ligger nær det greske fastlandet.

Homer forteller i eposet *[[Iliaden]]* at det seilte 40 skip fra Dulikhiom som ble identifisert som Petalas for delta i Trojakrigen, men allerede den antikke geografen Strabon mente og senere fått følge av moderne historikere som mener at Dulikhiom kan identifiseres med øya Makri, som ligger i nærheten. 

## Eksterne lenker
**Kart og flyfoto**:
* Petalas på reisesider til GTP (på engelsk og gresk)
** Detaljert kartinformasjon fra: Mapquest, LiveLocal eller Google eller Yahoo! Kart
** Satellittbilder: Google eller Microsofts virtuelle jordklode
Col de l’Iseran

**Col de l'Iseran** (2770 moh.) er det høyestliggende asfalterte fjellpasset i Alpene, og ligger i nasjonalparken Vanoise i departementet Savoie. Veien D902 krysser fjellet, og er en del av Route des Grandes Alpes, en vei som strekker seg fra Genfersjøen til Nice ved Middelhavet.

Mens Col de l'Iseran er den høyestliggende fjellovergangen i Alpene, så er Cime de la Bonette (2802 moh.) den høyeste asfalterte veien. Cime de la Bonette er derimot bare en sløyfe rundt fjellet, selve fjellpasset Col de la Bonette er på snaue 2715 meter.

Passet skiller Tarentaise-dalen med elven Isère i nord fra Maurienne-dalen med elven Arc på sørsiden. Veien strekker seg 47 km fra Bourg-Saint-Maurice til toppunktet fra nord, og går den 13 km til landsbyen Bonneval-sur-Arc i sør. Veien har tidvis mer enn 10% stigning.

Veien over Col de l'Iseran er vinterstengt, men passet kan lett nås også på vintertid med skiheis fra Val-d’Isère.

Col de l'Iseran har syv ganger vært en etappe i Tour de France, sist i 2007.

## Eksterne lenker
*
Syreneset fort

**Syreneset fort** (tysk betegnelse **[[Heeres Küsten Batterie|HKB]] 3./978 Syre**) er et tysk kystfort fra andre verdenskrig ved Syre på Karmøy. Fortet sto ferdig i februar 1943 som en del av Artillerigruppe Karmøy-Syd. Det var bestykket med fem 12,2&nbsp;cm eks-russiske feltkanoner. Mannskapsbunkerne er av type R655, og er de eneste av sitt slag i Norge. Kanonene hadde en rekkevidde på rundt  meter. Fortet hadde også kommando over to 12&nbsp;cm Schneider-Canet-tårnkanoner, som dekket innseilingen til Skudeneshavn. Disse kanonene var hentet fra Trøgstad fort i Østfold. Den ene kanonen er nå satt opp igjen på Fredriksten festning, der den hadde stått fram til 1906. Mannskapsbunkere av type R 655 finnes for Norges del kun på Syre og er ikke bygget andre steder i landet. Fortet er godt kamuflert i terrenget.

Fra kommandobunkeren hadde man utsikt helt til Utsira.

Syreneset fort ble bygget av russiske tvangsarbeidere. Ved inngangen til fortet var det montert flammekastere, som kunne bli aktivert av en knapp i vakthuset. Disse ble aldri brukt, men var godt skjult.

Da krigen var slutt, kom sivile og brente mesterparten, men alt av betong står den dag idag.

## Litteratur
* 

## Eksterne lenker
* Beskrivelse og bilder
Ekvatorial-Guineas kvinnelandslag i fotball

**Ekvatorial-Guineas kvinnelandslag i fotball** representerer Ekvatorial-Guinea i internasjonal fotball. Ekvatorial-Guinea, Afrikas 49. største (av 53) land etter folketall, er regjerende afrikamestre.

Ekvatorial-Guinea har kort erfaring med kvinnefotball. Landslaget debuterte mot Gabon i 2000 med 0-3-tap. Ekvatorial-Guineas første kvalifisering til Afrikamesterskapet endte med at de ble utslått ved første hinder av Angola med 1&ndash;6 sammenlagt. I kvalifiseringen til Afrikamesterskapet i 2004 ble de slått ut av Republikken Kongo(-Brazzaville). Neste Afrikamesterskap hadde Ekvatorial-Guinea flaks. De hadde nettopp slått ut Angola knepent, og skulle møte Afrikas overlegent beste lag, Nigeria, da Nigeria ble utpekt til nye arrangører av Afrikamesterskapet etter at Gabon hadde trukket seg som arrangør, og også trukket laget sitt. Dermed kom Ekvatorial-Guinea seg videre til sluttspillet uten å ha spilt i den andre kvalifiseringesrunden. De fikk likevel møte Nigeria, og også pretendenten Sør-Afrika i gruppespillet, samt Algerie. Ekvatoreial-Guinea greide en uavgjort mot sistnevnte, men tapte de to andre kampene med to mål mot hver, et akseptabelt resultat gitt Ekvatorial-Guineas begrensede erfaring og de to landenes dominans i verdensdelen.

Afrikamesterskapet i 2008 ble enden på en era. Fram til da hadde Nigeria vunnet samtlige afrikamesterskap, og Sør-Afrika, Ghana og Kamerun hadde dominert kampen om de andre medaljene. På hjemmebane forandet Ekvatorial-Guinea noe på det. Etter å ha vunnet den innledende gruppe med seire over sterke Kamerun og Kongo (-Brazzaville), kom Ekvatorial-Guinea til semifinalen, der nettopp Nigeria ventet. Forrige mesterskap vant Nigeria 4&ndash;2, denne gangen ble det hjemmeseier 1&ndash;0. Ekvatorial&ndash;Guinea var dermed allerede historiske som det femte afrikanske landet som hadde kommet til finalen, og det første nye siden 1998. I finalen ventet Sør-Afrika, men hjemmelaget var en ørliten favoritt. Kampen endte 2&ndash;1, og Ekvatorial&ndash;Guinea vant dermed Afrikamesterskapet.

## Referanser
Magisk møte på Manhattan

***Magisk møte på Manhattan*** er en amerikansk komedie fra 2002. Jennifer Lopez og Ralph Fiennes spiller hovedrollene. Wayne Wang er regissør. Filmen ble nominert til syv filmpriser.

## Handling
Filmen handler om Marisa som er en hardt arbeidende, intelligent og bestemt alenemor som har en drøm om et bedre liv en jobben som en husholderske på et luksushotell på Manhattan i New York. Selv om økonomien ikke er den beste har Marisa skapt et godt liv for seg selv og sin ti år gamle sønn Ty. En morgen tar hun med seg sin sønn på hotellet. Etter å ha vært ute i et ærend kommer hun tilbake til hotellet og møter sin  sønn  sammen med politikeren og ungkaren Christopher Marshall (Ralph Fiennes). Sønnen spør om lov til å gå tur i parken med Marshall og hunden hans. I møtet blir politikeren betatt av Marisa. Han antar at hun er en av gjestene, og ber henne med på turen. Når hun forsøker å takke nei, blir hun overtalt av sin kollega.....

## Rolleliste
* Jennifer Lopez – Marisa Ventura
* Ralph Fiennes – Christopher Marshall
* Natasha Richardson – Caroline Lane
* Stanley Tucci – Jerry Siegal
* Tyler Posey – Ty Ventura
* Frances Conroy – Paula Burns
* Chris Eigeman – John Bextrum
* Amy Sedaris – Rachel Hoffman
* Marissa Matrone – Stephanie Kehoe
* Priscilla Lopez – Veronica Ventura
* Bob Hoskins – Lionel Bloch
* Lisa Roberts Gillan – Cora
* Maddie Corman – Leezette
* Sharon Wilkins – Clarice

## Eksterne lenker
*
Puff

**Puff**  (fra fransk *pouf*) er en betegnelse på en type polstrede, lave møbler uten rygg eller armlener. Gjerne produsert med en sylinder med sokkel og en myk polstring i topp-puten. De forekommer også med kubeform og med ben. På en del puffer finnes det også oppbevaringsrom i sokkelen.

Før i tiden var det vanlig med en kommode med speil og en puff med oppbevaring på soveværelse. Puffer ble også brukt som ekstra sitteplass i stuer. Der kunne de også fungere som bord, ofte med brett oppå.

De kan også brukes til å hvile føttene på, men det er ikke dens primære funksjon. Det som noen ganger blir omtalt som "puff" til å hvile føttene på er en fotskammel eller en ottoman.

## Referanser


## Se også
* Krakk
* Fotskammel

## Eksterne lenker
* 
*
Max Rauffer

**Max Rauffer** (født 8. mai 1972 i Kolbermoor) er en tidligere tysk alpinist.

Max Rauffer var medlem av det tyske landslaget fra 1991 til 2005. Hans største sportslige suksess var seieren i utforrennet i verdenscupen i Val Gardena 18. desember 2004. Dette var den første tyske seieren i et verdenscuprenn i utfor på 13 år.

I 1992 kjørte Rauffer sitt første verdenscuprenn i Wengen. Fra 1995 til 2005 var Rauffer rangert blant de 30 beste i verden i både utfor og super-G. Frem til seieren var en tredjeplass fra Kvitfjell i 2000 og to åttendeplasser i utforrennenene i Lake Louise og Garmisch-Partenkirchen hans beste plasseringer. Rauffer har vunnet fire tyske mesterskap i utfor og ett i super-G.

I oktober 2005, mindre enn ett år etter seieren i Val Gardena, la Rauffer opp som alpinist. 

## Pallplasseringer i verdenscupen

## Referanser


## Eksterne lenker
* 
* Max Rauffers hjemmeside
Josef Minsch

**Josef «Jos» Minsch** (født 23. juni 1941 i Klosters, død 7. juni 2008) var en sveitsisk alpinist. I 1960-årene var han aktiv, først og fremst i utfor.

Under OL 1964 i Innsbruck kom han på fjerdeplass i utfor, bare seks hundredels sekunder for sent ute til å ta bronsemedaljen. I storslalåm ble han nummer 9. Under OL 1968 kom han på 14.-plass i utfor.

I verdenscupen vant Minsch et utforrenn i Cortina d’Ampezzo 9. februar 1969. I tillegg hadde han ti plasseringer blant de 10 beste. Minsch vant totalt fem sveitsiske mesterskap (utfor i 1963, 1964 og 1965, storslalåm 1963 og kombinasjonsøvelsen 1963).

Han la opp etter sesongen 1968/69.

## Referanser


## Eksterne lenker
*
Bonjour (andre betydninger)

**Bonjour** er fransk og betyr «god dag». Ordet har også andre betydninger:

* Bonjour (plagg), en type dobbeltspent herrefrakk, likner redingote
* Bonjour, et dataprogram
Bekk

**Bekk** eller **bekkefar** er et mindre vannvei (en naturlig vei i landskapet) der en vannstrøm har gravd seg en fast løype i terrenget og renner noenlunde stabilt hele året. Opphav til alle bekker er tidligere overskuddsnedbør som etter hvert samles og renner nedover til sporet blir synlig nok til å kalles bekk.   

Bekken kan ha synlig start fra et vann eller tjern, den kan ha en underjordisk kilde eller en myr, og vil fortsette nedover til den ender med å møte annet vann i form av en annen bekk, et vann, en elv eller havet.

Enkelte større bekker regnes med som start av et elveløp eller et vassdrag. 

Mange bekker har en stamme av ørret som lar seg fiske på.

Vannføringen i et bekkeløp vil kunne variere sterkt, avhengig av nedbørsforholdene langs det. På Vestlandet finnes mange strenger som har løp ned bratte fjellsider og som er tørre store deler av forsommeren og vinteren, men er særs aktive og synlige ved snøsmelting og høstregn. Mange av de sesongvariable bekkeløpene lager store problemer og ødeleggelser ved å flomme over eller mette leirjord med for mye vann slik at en får flomskred. For bøndene har det alltid vært viktig å sørge for at bekkeløp er godt steinsatt og sikret, slik at ikke vannet tar matjorda. Erosjon er en stor utfordring. 

For samferdselen har det tidligere vært et problem å krysse bekker. Noen steder har bekken vært bred og grunn, og en har laget vad, alternativt lagt ut steiner som en kunne gå over på, mens vannet fikk avløp mellom. Ellers har en brukt klopp eller en liten bro.

Moderne veibygging sikrer bekkeløpene mot flom ved å legge dem i rør under veilegemet eller støpe små broer, også kalt stikkrenner og kulverter. 
## Referanser
Ingjerd Oda Mantor

**Ingjerd Oda Mantor** (født 25. september 1958, død 26. desember 2008) var en norsk operasanger (sopran) som var ansatt ved Den Norske Opera & Ballett som solist i hele sin sangkarriere. Mantor debuterte ved Den Norske Opera i 1985, og hun ble fast solist på huset i 1990. Hun har gitt ut CD-en *Lieder og arioso* sammen med pianisten Einar Steen-Nøkleberg.

## Referanser
Hamarhallen

**Hamarhallen** er en messehall og tidligere idrettshall som stod ferdig bygget på Hamar i 1961. Hallen ble realisert som følge av overskuddene fra Hamar Mart'n på slutten av 1950-tallet samtidig som prosjektet fikk støtte fra Hamar kommune. Hamarhallen ble tegnet av arkitekten Frode Rinnan og var den andre messehallen i landet etter Sjølysthallen i Oslo, samt den første rene innendørshallen med håndballbane utenfor hovedstaden.

Hallen ble i perioden 1961 til 1992 brukt som kombinert messe– og idrettshall før den deretter kun ble brukt til messer og til arrangementer i kombiniasjon med hotell *[[Scandic Hamar]]*. Hallen har også blitt brukt til å avholde konserter og teaterforestillinger. I 2003 ble den for øvrig rehabilitert og spesialtilpasset for messebruk.

## Referanser


## Eksterne lenker
* Utstillingsplassen Eiendom.no – Hamarhallen
Fanboy

**Fanboy** er et engelsk begrep som brukes for å beskrive et individ som er dedikert til et enkeltobjekt på en emosjonell eller fanatisk måte, ofte til et punkt der det kan beskrives som tvangslidelse.

## Historie
Ordet oppsto første gang skriftlig i den britiske Merriam-Webster ordboken allerede i 1919.

Ordet er likevel mest assosiert med den digitale utviklingen som har spredt seg de siste årene. Allerede rundt 1990 hadde begrepet blitt hyppig brukt i science fiction og musikkmiljøer.

## Medier
Likevel var det ved de digitale medier uttrykket har satt seg i de senere årene. Nå brukes begrepet ofte om noen som har en sterk lojalitet til en spesiell spillkonsoll, merkevare eller franchise.

## Referanser
Grønland politistasjon

**Grønland politistasjon** er en av Oslo politidistrikts politistasjoner og er lokalisert i Politihuset i Grønlandsleiret 44 på Grønland. På Politihuset er også en del andre avdelinger innen oslopolitiet, blant annet ledelsen og operasjonssentralen.

På samband har enheter fra Grønland politistasjon kallesignalet «F», uttalt «Foxtrot» eller «Fox» i det fonetiske alfabet.

Stasjonen er delt opp i et påtaleavsnitt, et ordensavsnitt, et etterforskningsavsnitt og et forebyggende avsnitt.

Grønland politistasjons krets inkluderer blant annet Grønland, Oslo sentralstasjon, Karl Johans gate opp til Kirkegata, Grünerløkka, Tøyen, Etterstad, Hovin, Hasle, Sinsen, Torshov og Sagene/Bjølsen.

Grønland politistasjon var senter for handlingen i TV-serien *[[Fox Grønland]]* som ble sendt på TV i 2001 og 2003.

## Historie
Grønland politistasjon ble opprettet i 1866 i samme lokaler som Grønland brannstasjon. Den holdt senere til i Tøyenbekken 5 i mange år. Under okkupasjonen 1940–1945 holdt den tyske spesialenheten Schnellkommando til der. I 1978 flyttet Grønland politistasjon inn i det nye politihuset på Grønland.

## Referanser
Færøyenes kvinnelandslag i fotball

**Færøyenes kvinnelandslag i fotball** representerer Færøyene i internasjonal fotball. Færøyenes kvinnelag debuterte i kvalifiseringsøyemed i 1995, seks år etter at Færøyene hadde blitt godkjent som eget lag av UEFA.

Enda Færøyene aldri har tilhørt toppen, tok de sin første seier, riktignok i klasse B blant de dårligere lagene i UEFA, etter fire kamper. Færøyene vant borte mot Wales rett etter å ha tapt 1-7 mot Skottland. På tross av et så under omstendighetene godt resultat, forsvant Færøyene fra internasjonale turneringer fram til de dukket opp igjen i kvalifiseringen til EM i 2009. Færøyene kom i innledningsgruppe med Makedonia (FYR), Kasakhstan og Wales. Færøyene beseitret Makedonia, men tapte de to andre kampene, og endte på tredjeplass. 

I november 2008 vant Færøyene en miniturnering i Litauen mot Litauen og Luxembourg med god margin. Året før hadde Færøyene tapt 0-3 mot Litauen i Litauen, men slått de to andre baltiske landene. Færøyene stilte ikke til kvalifisering til VM i 2011.

I april 2013 vant Færøyene gruppe 2 i den preliminere runden til VM 2015 og gikk videre sammen med Montenegro. Færøyene skulle spille i gruppe 4 i gruppespillet mot Sverige, Skottland, Nord-Irland, Bosnia-Hercegovina og Polen.

I april 2017 vant Færøyene gruppe 4 i den preliminere runden til VM 2019 og gikk videre.